Καλάθι

Το καλάθι κατασκευάζεται από άκαμπτες ίνες, όπως ψάθα, και χρησιμοποιείται ως χώρος αποθήκευσης ή μεταφοράς διαφόρων πραγμάτων. Ενώ τα περισσότερα καλάθια είναι κατασκευασμένα από φυτικά υλικά, μπορούν να χρησιμοποιηθούν και άλλα υλικά, όπως τρίχες αλόγου ή μεταλλικό σύρμα. Συναντάται συνήθως σε κυκλικό σχήμα. Υπάρχουν πολλών ειδών και διάφορων μεγεθών καλάθια, όπως μικρά στα οποία βάζουμε το ψωμί το οποίο σερβίρουμε στο τραπέζι, πιο μεγάλα για τα φρούτα και άλλα. Ορισμένα καλάθια έχουν καπάκι, ενώ άλλα αφήνονται ανοιχτά από επάνω.

Καλάθι αχρήστων ονομάζεται ο σκουπιδοτενεκές.

Επίσης καλάθι της νοικοκυράς ονομάζουμε το καρότσι το οποίο χρησιμοποιεί για να πηγαίνει για ψώνια.

Δοχεία
Συσκευασία τροφίμων
Δοχεία αποθήκευσης τροφίμων